“สหรัฐ” เปิดตัวเลขดัชนี PPI พ.ย. พุ่ง 7.4% สูงเกินคาด!
“กระทรวงแรงงานสหรัฐ” เปิดตัวเลขดัชนีราคาผู้ผลิต (PPI) เดือนพ.ย.65 พุ่งขึ้น 7.4% สูงเกินคาด! ดับความหวัง “เงินเฟ้อ” ผ่านจุดพีค
“กระทรวงแรงงานสหรัฐ” เปิดตัวเลขดัชนีราคาผู้ผลิต (PPI) เดือนพ.ย. พุ่งขึ้น 7.4% สูงเกินคาด!
9 ธ.ค. 2565

กระทรวงแรงงานสหรัฐ เปิดเผยดัชนีราคาผู้ผลิต (PPI) ซึ่งเป็นมาตรวัดเงินเฟ้อจากการใช้จ่ายของผู้ผลิต ประจำเดือนพ.ย.ในวันนี้ โดยตัวเลข PPI ดังกล่าวสูงกว่าการคาดการณ์ของนักวิเคราะห์ และทำลายความหวังที่ว่าเงินเฟ้อของสหรัฐได้ผ่านจุดสูงสุดแล้ว
ทั้งนี้ ดัชนี PPI ทั่วไป ซึ่งรวมหมวดอาหารและพลังงาน พุ่งขึ้น 7.4% ในเดือนพ.ย. เมื่อเทียบรายปี สูงกว่าที่นักวิเคราะห์คาดการณ์ที่ระดับ 7.2% เมื่อเทียบรายเดือน ดัชนี PPI ทั่วไปดีดตัว 0.3% ในเดือนพ.ย. สูงกว่าที่นักวิเคราะห์คาดการณ์ที่ระดับ 0.2%
ส่วนดัชนี PPI พื้นฐาน ซึ่งไม่นับรวมหมวดอาหารและพลังงาน พุ่งขึ้น 6.2% ในเดือนพ.ย. เมื่อเทียบรายปี สูงกว่าที่นักวิเคราะห์คาดการณ์ที่ระดับ 5.9% เมื่อเทียบรายเดือน ดัชนี PPI พื้นฐานดีดตัวขึ้น 0.4% ในเดือนพ.ย. สูงกว่าที่นักวิเคราะห์คาดการณ์ที่ระดับ 0.2%